האי האבלוק

סוואראג' דוויפ (Swaraj Dweep), הידוע קודם לכן בשם האי האבלוק, <ref></ref> הוא אחד האיים הגדולים ביותר בארכיפלג ריצ'י, ממזרח לאנדמן הגדולה בתוך איי אנדמן. היא שייכת למחוז המנהלי של דרום אנדמן, חלק מטריטוריית האיחוד ההודי של איי אנדמן וניקובר. <ref></ref> האי נמצא צפונית-מזרחית לעיר הבירה, פורט בלייר.

== אטימולוגיה ==
האי האבלוק נקרא בעבר על שמו של גנרל בריטי, סר הנרי האבלוק, ששירת בהודו. <ref></ref>

בדצמבר 2018 שונה שמו, על ידי ראש הממשלה נרנדרה מודי, לאי סוואראג' כמחווה לסובהאז צ'נדרה בוסה. בוסה הניף את הדגל ההודי בפורט בלייר ב-30 בדצמבר 1943 והכריז על איי אנדמן וניקובר כמשוחררים מהשלטון הבריטי. לאחר מכן הוא קרא לניל איילנד בשם שאהיד דוויפ ורוס איילנד שונה ל-Netaji Subhas Chandra Bose Dweep גם כן.<ref name="2018RenameHT"></ref>

== היסטוריה ==
Swaraj Dweep הוא אחד המקומות הבודדים שהממשל של שטח האיחוד של איי אנדמן וניקובר בהודו איפשר ועודד פיתוח תיירות, תוך התמקדות בקידום תיירות אקולוגית.

הרבה מההרס של רעידת האדמה באוקיינוס ההודי ב-2004 והצונאמי שנבע מכך נמנע באי האבלוק, ולא היו נפגעים מתועדים.

ישנו מגדלור בנקודה הצפונית של האי, ליד Govinda Nagar, שהוקם בשנת 2005. <ref></ref>

ב-30 בדצמבר 2018, ראש הממשלה נרנדרה מודי הודיע שהאי האבלוק ישונה ל-Swaraj Dweep.<ref name="2018ToiRename"></ref>

== גאוגרפיה ==
האי שייך לארכיפלג ריצ'י וממוקם בין האי פיל והאי ניל.

== דמוגרפיה ==
אוכלוסיית האי מונה 6,351 ומורכבת בעיקר ממתיישבים בנגלים. רבים מהמתיישבים הללו הם ממוצא מזרח בנגלי שכן אנשים אלה קיבלו אישור התיישבות על ידי ממשלת הודו לאחר חלוקת הודו ב-1947.

ששת הכפרים באי הם:
* Govinda Nagar - עם 2,940 תושבים
* Vejoy Nagar (כולל Kalapathar) - עם 1,099 תושבים
* שיאם נגר - עם 856 תושבים
* קרישנה נגר - עם 719 תושבים
* ראדה נגר - עם 637 תושבים
* הדרך בין שיאם נגר לקרישנה נגר - עם 100 תושבים <ref>[http://ls1.and.nic.in/doef/images/Havelock.jpg Map]</ref>

== חופים ==
חוף ראדהנאגר (Radhanagar) בחוף המערבי, הידוע גם כחוף מספר 7, הוא אחד החופים הפופולריים ביותר בסוואראג' וזכה לתואר "החוף הטוב ביותר באסיה" על ידי Time בשנת 2004. <ref></ref> החוף גם זכה בתעודת הדגל הכחול היוקרתי בשנת 2020. <ref></ref> חוף דגל כחול הוא מודל תיירות אקולוגי השואף לספק לתיירים או לבאי החוף מי רחצה נקיים והיגייניים, מתקנים, סביבה בטוחה ובריאה.

חופים בולטים נוספים הם "חוף הפילים" בצד הצפון מערבי, חוף Vijay Nagar (מספר 5), וחוף Kalapathar. <ref>[http://www.andamans.gov.in/images/havlockmap.jpg beaches map]<br />- [http://edition.cnn.com/2013/05/28/travel/100-best-beaches/index.html?sr=sharebar_facebook CNN]</ref>

על מנת להגיע לחוף הפילים יש לקחת סירה מהנמל של האי או ללכת במסלול הליכה של כשעה ברגל דרך היער.<ref></ref>

== תחבורה ==
ניתן להגיע אל האי מפורט בלייר באמצעות מעבורות הפועלות על ידי הממשלה והפלגות פרטיות. <ref></ref> יש גם שירותי מסוקים. <ref></ref> כיום ישנן 2–3 מעבורות ממשלתיות ביום.

אוטובוס ציבורי מחבר את נמל האי והכפרים בתדירות של אחת לשעה.<ref>[https://books.google.com/books?id=8KnLFpjEHpUC&dq=avis+island+mayabunder&pg=PA26 bus]</ref> הפלגות פרטיות אשר מפליגות לאי הן של חברות Makruzz, Green Ocean, Nautika, Nautika Lite ו־ITT Majestic. לחברות אלו יש זמני הפלגה שונים מפורט בלייר לסוואראג' דוויפ ולאי ניל.<ref></ref> ההפלגות תלויות במזג האוויר.<ref></ref>

בתוך האי אפשר לנסוע במונית, בריקשה דו-גלגלית, באופנוע או באוטובוס. הדרך הנוחה ביותר והנפוצה ביותר היא נסיעה בריקשה.

מטיילים בדרך כלל לוקחים את שירות המעבורת מפורט בלייר לסוואראג' דוויפ, משם ממשיכים לאי ניל (Shaheed Dweep) ומהאי ניל לפורט בלייר <ref></ref>

אכסניות ומלונות רבים זמינים לתיירים באי האבלוק, החל מהוסטלים זולים למלונות יוקרה וריזורטים. אזורי הלינה הפופולריים ביותר הם חוף מס' 5 וחוף מס' 3, כאשר רוב מוחלט של התיירים מעדיפים ללון קרוב לחוף.

רשת האינטרנט באי השתפרה מאוד מאז הקמת הכבל התת-ימי בין צ'נאי לפורט בלייר. חיבור אינטרנט מהיר זמין כעת באי וישנה רשת תקשורת של חברות תקשורת רבות.<ref></ref>

==קישורים חיצוניים==

== הערות שוליים ==

קטגוריה:הודו: יישובים
קטגוריה:איי אנדמן וניקובר